а)
 са приведени всички аргументи, за да се покаже, че разглежданата съставна част, както и цялата функционална система за УВД, са и ще останат безопасни в приемлива степен, като изпълняват съответните цели и изисквания за безопасност. Според целесъобразността, това включва спецификации на всички начини и средства за прогнозиране, наблюдение и преглед, които се използват;
 б)
 всички изисквания за безопасност, свързани с въвеждането на промяна, са проследими до планираните операции/функции.
 3.2.4. Раздел 4
 Определяне на опасностите и оценка на степента на сериозност
 Системно се извършва определяне на опасностите. Степента на сериозност на въздействията на опасностите в дадена оперативна среда се определя, като се използва схемата за класифициране, дадена в таблицата по-долу, докато класификацията на степента на сериозност се основава на конкретни аргументи, показващи най-вероятните въздействия на опасността в най-лошия случай.
 Степен на сериозност
 Въздействие върху операциите
 1
 (най-висока степен на сериозност)
 Произшествие, както е определено в член 2 от Регламент (ЕС) No 996/2010 на Европейския парламент и на Съвета (1)
 2
 Сериозен инцидент, както е определено в член 2 от Регламент (ЕС) No 996/2010
 3
 Голям инцидент, свързан с експлоатацията на въздухоплавателното средство, при който безопасността е била компрометирана и това е довело до опасно доближаване между въздухоплавателни средства или между тях и земята или препятствия.
 4
 Значителен инцидент, включващ обстоятелства, които показват, че е можело да възникне произшествие, сериозен или голям инцидент, ако рискът не е бил управляван в границите на безопасното или ако в близост е имало друго въздухоплавателно средство.
 5
 (най-ниска степен на сериозност)
 Без непосредствено въздействие върху безопасността.
 С цел да се определи въздействието на дадена опасност върху операциите и се установи нейната сериозност, систематичният подход/процес трябва да включва въздействията на опасностите върху различните елементи на функционалната система за УВД, като например екипажа, авиодиспечерите, функционалните възможности на въздухоплавателното средство, функционалните възможности на наземната част на функционалната система за УВД и способността за предоставяне на безопасно обслужване на въздушното движение.
 Схема за класифициране на риска
 Целите за безопасност по отношение на риска се определят като максималната вероятност за възникване на опасности, определена въз основа на сериозността на нейното въздействие и максималната вероятност за въздействието ѝ.
 Като необходимо допълнение към доказателствата, че набелязаните количествени цели са постигнати, се прилагат допълнителни съображения за управление на безопасността, така че безопасността на системата за УВД да се повишава още, винаги когато това е обосновано.
 3.2.5. Раздел 5
 Система за осигуряване безопасността на софтуера
 При работата на СУБ доставчикът на обслужване на въздушното движение въвежда система за осигуряване безопасността на софтуера в съответствие с Регламент (ЕО) No 482/2008.
 3.3. Изисквания за безопасност на инженерния и техническия персонал, който изпълнява задачи, свързани с оперативната безопасност
 Доставчиците на обслужване на въздушното движение гарантират, че техническият и инженерен персонал, включително персоналът на организации, действащи като подизпълнители, които експлоатират и поддържат оборудване за УВД, одобрено за съответната експлоатация, притежават и поддържа достатъчно познаване и разбиране на услугите, които те подпомагат, на действителните и потенциалните въздействия от тяхната работа върху безопасността на тези услуги, и на подходящи работни ограничения, които трябва да се прилагат.
 По отношение на персонала,